Savvusanna sõsarad

"Savvusanna sõsarad" on Eesti, Prantsusmaa ja Islandi koostöös valminud dokumentaalfilm.

Filmi stsenarist ja režissöör on Anna Hints, produtsent Marianne Ostrat.

Filmi tootsid filmistuudio Alexandra Film ja produktsioonifirma Ursus Parvus. Filmi tegemiseks kulus seitse aastat, sellest montaažile kaks aastat.

Film esilinastus 2023. aasta jaanuaris Sundance'i filmifestivalil. Eesti kinolevisse jõudis film 24. märtsil.

Sisu 
Teos vaatleb naiste suitsusaunas käimise traditsiooni. Naised on aastasadu suitsusaunas sünnitanud, samuti saunas surnupesija rollis olnud. Film vahendab nende lugusid ning näitab, kuidas saunas käivad naised oma sügavamaid saladusi jagavad ning kehasse kogunenud häbi ja valu maha pesevad. Film tutvustab Vana-Võromaa suitsusauna kombestikku, mis on kantud UNESCO inimkonna vaimse kultuuripärandi esindusnimekirja.

Režissöör Anna Hints sai filmi tegemiseks inspiratsiooni lapsepõlvest, kui käis pärast vanaisa surma saunas ja vanaema rääkis lahkunust lugusid.

Filmilevi
Filmi leviõigused on müüdud enam kui 30 territooriumile USA-st Uus-Meremaani ja Kanadast Lõuna-Koreani. Eestis on "Savvusanna sõsaraid" käinud vaatamas 27 000 kinokülastajat (2023. aasta augusti seisuga). 

2023. aasta sügistalvel jõuab film Ameerika filmilevisse, mis võimaldab sel kandideerida Oscarile parima dokumentaalfilmi kategoorias. Eesti Filmi Instituudi (EFI) kokku kutsutud komisjon otsustas 2023. aasta augustis, et Eesti esitab filmi Oscari kandidaatide eelvalikusse ka parima rahvusvahelise filmi kategoorias.

Režissöör Anna Hintsi kommentaar: "Mul on käimas "Savvusanna sõsaratega" tõeline maailmaturnee ning olen omal nahal kogenud, kuidas see film kõnetab ja puudutab publikut nii Euroopas, Hongkongis, Kanadas, Ameerikas kui ka Austraalias. See film on sündinud südamest ja mõeldud puudutama südameid ning saan ainult loota, et ka Ameerika Filmiakadeemia liikmeid kõnetab meie oma suitsusauna vägi."

Stiil 
Intuitiivsest filmitegemisest ja mittekohanemisest senikehtivate tavadega on Anna Hints rääkinud mitmes intervjuus. Režissöör rõhutab inimesena kasvamise seost filmiloomisega; ja toonitab, et ebakindlus loomisprotsessis, intuitsioonist lähtumine ja kohanemisest loobumine on oluline osa tema isikupärase filmikeele kujunemises.

Tunnustus 
 2023 Sundance'i filmifestivali maailmakino dokumentaalfilmide võistlusprogrammi parim režissöör (Anna Hints)
 2023 San Francisco filmifestivali parima täispika dokumentaalfilmi auhind (McBaine'i auhind)
 2023 Euroopa Komisjoni kaastootmisfondi Eurimages Audentia auhind parimale naisrežissöörile

Viited

Välislingid 
 "Aurelia Aasa: dokfilmi "Savvusanna sõsarad" teeb eriliseks just pildikeel" ERR kultuur, 20. märts 2023

 "„Savvusannaga“ maailma vallutav Anna Hints: iga kunstnik on nõid" Maaleht, 27. aprill 2023

 "Savvusanna sõsarad" võitis San Franciscos parima täispika dokfilmi auhinna" ERR kultuur, 25. aprill 2023

 "Film kiskus esile Võru naiste endi rängad kogemused" Õhtuleht, 22. aprill 2023

 "Savvusanna sõsarate" tegijad kunstniku elu pahupoolest" Äripäeva raadio intervjuu, 13. aprill 2023

 "Sanna Kartau intervjuu Anna Hintsiga Müürilehes" ERR kultuur, 12. aprill 2023

 "Intervjuu Anna Hintsiga: ühenduda kõiksusega" Müürileht, 11. aprill 2023

 "VIDEOINTERVJUU Raivo Puustiga. „Savvusanna sõsarad“ lavastaja Anna Hints: „See film on sooülene, mitte feministlik.“" Õhtuleht, 10. aprill 2023

 "Persona grata Anna Hints" Teater. Muusika. Kino, 1. aprill 2023

 "Annika Koppel. Arvustus: Suitsusaunateraapia Eesti moodi" Teater. Muusika. Kino, 1. aprill 2023

 “Ilus eesti horror” Maaleht, 30. märts 2023

 “Anna Hints: Mul hakkab huvitav siis, kui on ebamugav” ERR kultuur, 28. märts 2023

 fbclid=IwAR3a1YxAp8hqQoP1CJv4lAbSoxWAw9BCIfuoOprZOcnN526jcge8IXS_W5k "Naised (suitsu) saunas" Klassikaraadio, Delta, 27. märts 2023

 “Nii lahe, et otsustasin ellu jääda!”

 “Ma ei olnud enda lugu varem nii ausalt rääkinud” Eesti Päevaleht, 23. märts 2023

 "Kaspar Viilup. Arvustus: "Savvusanna sõsarad" ravib meid tervemaks ja tugevamaks" ERR kultuur, 23. märts 2023

 "Raiko Puust. Arvustus: Pihitool, mida meil kõigil oleks vaja" Õhtuleht, 23. märts 2023

 "Savvusanna sõsarad pälvib välismaa kriitikutelt ülivõrdes kiitust" Õhtuleht, 23. märts 2023

 "Peategelane Kadi: see oli minu kasvamise ja paranemise teekond" Naisteleht, 23. märts 2023

 "Andrei Liimets. Arvustus: "Savvusanna sõsarad" peaks olema meestele kohustuslik vaatamine" Eesti Päevaleht , 23. märts 2023

 "Andrei Liimets: SUUR INTERVJUU. Suitsusaunadokumentaali autor Anna Hints: „Ükski lugu ei tohiks olla liiga valus, liiga häbiväärne“" Eesti Ekspress, 22. märts 2023

 "Marianne Ostrat: Berliini filmifestival tõi eestlased täiesti teise tähelepanu alla" Postimees, 24. veebruar 2023

 "Eesti režissööri uhke tähelend", Eesti Ekspress, 1. veebruar 2023

 "Anna Hints: Elust ja suitsusaunast" Ööülikool 4. august 2023

Eesti dokumentaalfilmid
2022. aasta filmid